stanford-oval/wikipedia huggingface dataset:
Preveze-luokka

| Preveze-luokka Tyyppi 209/1400 |
| --- | --- |


Tekniset tiedot
Uppouma:  1 464 t (pinnalla) 1 586 t (sukellus)
Pituus:  62,0 m (kokonaispituus)
Leveys:  6,2 m
Syväys:  5,5 m
Koneteho:  4 × MTU 12V493A280AG -dieselmoottoria  sähkömoottori 8 200 hv
Propulsio:  1-akselinen dieselsähköinen
Nopeus:  11 solmua (pinnalla) 21,5 solmua (sukellus)
Miehistöä:  35, joista 8 upseeria
Toimintamatka:  10 000 nm@10 solmua (snorkkeli)
Aseistus
Meritorjunta:  8 × 533 mm torpedoputkea 14 × torpedoa tai Harpoon-merimaaliohjusta
Preveze-luokka on Turkin laivaston neljän sukellusveneen muodostama alusluokka, jonka alukset perustuvat saksalaisen Howaldtswerke-Deutsche Werftin tyypin 209 aluksiin.
Alukset

Kaksi ensimmäistä alusta tilattiin 1987 ja toinen pari 1994.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| TCG Preveze | Gölcükin laivastontelakka | 27. heinäkuuta 1989 | 27. marraskuuta 1993 | 27. heinäkuuta 1994 |  |
| TCG Sakariya | Gölcükin laivastontelakka | 4. huhtikuuta 1990 | 28. heinäkuuta 1994 | 1995 |  |
| TCG 18 Mart | Gölcükin laivastontelakka | 28. heinäkuuta 1994 |  |  |  |
| TCG Anafartalar | Gölcükin laivastontelakka | 28. heinäkuuta 1994 |  |  |  |
Kanada talviolympialaisissa 2002

Kanada osallistui Salt Lake Cityn talviolympialaisiin 2002 150 urheilijan voimin. Maa saavutti 17 mitalia, joista seitsemän oli kultaista, kolme hopeista ja seitsemän pronssista. Mitalitilastossa Kanada sijoittui neljänneksi.
Mitalistit > Kultaa

Beckie Scott – maastohiihto, naisten 5 km takaa-ajo (v)
Jamie Salé ja David Pelletier – taitoluistelu, pariluistelu
Miesten jääkiekkomaajoukkue – jääkiekko, miesten turnaus (joukkue)
Naisten jääkiekkomaajoukkue – jääkiekko, naisten turnaus (joukkue)
Marc Gagnon – kaukalopikaluistelu, miesten 500 metriä
Éric Bédard, Marc Gagnon, Jonathan Guilmette, François-Louis Tremblay ja Mathieu Turcotte – kaukalopikaluistelu, miesten 5000 metrin viesti
Catriona Le May Doan – pikaluistelu, naisten 500 m
Mitalistit > Hopeaa

Don Bartlett, Kevin Martin, Carter Rycroft, Ken Tralnberg ja Don Walchuk – curling, miesten turnaus
Veronica Brenner – freestylehiihto, naisten hypyt
Jonathan Guilmette – kaukalopikaluistelu, miesten 500 metriä
Mitalistit > Pronssia

Diane Dezura, Kelley Law, Cheryl Noble, Julie Skinner ja Georgina Wheatcroft – curling, naisten turnaus
Deidra Dionne – freestylehiihto, naisten hypyt
Mathieu Turcotte – kaukalopikaluistelu, miesten 1 000 metriä
Marc Gagnon – kaukalopikaluistelu, miesten 1500 metriä
Isabelle Charest, Marie-Eve Drolet, Amélie Goulet-Nadon, Alanna Kraus ja Tania Vicent – kaukalopikaluistelu, naisten 3000 metrin viesti
Cindy Klassen – pikaluistelu, naisten 3 000 m
Clara Hughes – pikaluistelu, naisten 5 000 m
Kantolammi (Kuru, Riuttanen)

| Kantolammi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  62°00′20″N, 23°32′41″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keihäsjoen valuma-alue (35.35)
Laskuoja:  Kantolamminoja 
Järvinumero:  35.356.1.005
Mittaustietoja
Pinnankorkeus:  178,5 m  
Rantaviiva:  2,173 km  
Pinta-ala:  8,256 ha  
Saaria:  ei saaria 
 fiKantolammi 
Kantolammi  on Pirkanmaalla Ylöjärvellä Riuttasten kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 8,3 hehtaaria ja se on 850 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 2,2 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Keihäsjoen valuma-alueella (35.35), jonka Torttiojan valuma-alueeseen (35.356) se kuuluu. Lammen vedenpinnan korkeus on 178,5 metriä mpy.
Karai Senryū

| Karai Senryū> Karai Hachiemon |
| --- | --- |
 Karai Senryū 1924.
Henkilötiedot
Syntynyt: 1718 Edo (nyk. Tokio), Japani
Kuollut: 1790 (71–72 vuotta) Edo, Japani
Ammatti:  kirjailija
Kirjailija
Tuotannon kieli: japani
Aiheesta muualla
Löydä lisää kirjailijoitaKirjallisuuden teemasivulta
Karai Senryū, oik. Karai Hachiemon (1718 Edo (nyk. Tokio), Japani – 1790 Edo, Japani) oli japanilainen runoilija. Hän opiskeli haikai-ketjurunoutta ja oli sen rinnalla suositun maekuzuke-runouden arvostelija.  Myöhempi senryū-runolaji on saanut nimensä hänen mukaansa.
Aiheesta muualla

Kuvia tai muita tiedostoja aiheesta Karai Senryū Wikimedia Commonsissa
Preventiimi

Preventiimi on valtakunnallinen nuorisoalan ehkäisevän päihdetyön osaamiskeskus, jonka tehtävänä on tukea nuorten parissa toimivien ammattilaisten osaamista ehkäisevässä päihdetyössä.
Nuorten parissa tehtävässä ehkäisevässä päihdetyössä korostuu sosiaalinen vahvistaminen, kasvatuksellinen ote ja kokonaisvaltainen kohtaaminen yleisen ja riskiehkäisyn rinnalla. Preventiimin tehtävänä on kehittää nimenomaan nuorisoalan ehkäisevää päihdetyötä ja varmistaa se, että nuoret kohdataan päihdekasvatuksen tiimoilta laadukkaasti ja mielekkäästi. Olennaista on varmistaa se, että ammattilaisilla on ajantasaiset tiedot ja keinot tehdä tavoitteellista päihdekasvatusta.
Preventiimin kohderyhmä ovat  nuorisoalan ammattilaiset muun muassa kunnissa, järjestöissä, oppilaitoksissa ja seurakunnissa, ehkäisevää päihdetyötä suunnittelevat ja kehittävät tahot sekä kaikki aiheesta kiinnostuneet ammatilliset toimijat.
Preventiimin pysyvää toimintaa on esimerkiksi
monipuoliset, korkeakoulutasoiset koulutukset
laadukkaat julkaisut
valtakunnallinen verkosto ja sen tarjoama ammatillinen vertaistuki
kuukausitiedote ehkäisevän päihdetyönajankohtaisista asioista
kiinnostavat tapahtumat
keskustelunaloitukset ja uudet näkökulmat ehkäisevään päihdetyöhön
mahdollisuudet olla yhdessä kehittämässä nuorisoalan ehkäisevää päihdetyötä
Yllä mainittujen lisäksi Preventiimi mukana myös erilaisissa yhteistyö- ja kehittämishankkeissa ja toimii asiantuntijaroolissa eri yhteyksissä liittyen nuorisoalan ehkäisevään päihdetyöhön.
Preventiimi on opetus- ja kulttuuriministeriön rahoittama osaamiskeskus ja yksi ministeriön nimeämistä toimijoista, joille on uskottu nuorisotyön kehittäminen omalla alallaan. Preventiimiä hallinnoi Humanistinen ammattikorkeakoulu (Humak), joka on merkittävä kouluttaja nuorisoalalla.
Aiheesta muualla

https://www.preventiimi.fi
Normann, M., Odell, H., Tapio, M. ja Vuohelainen, E. 2015 Nuorisoalan ehkäisevä päihdetyö - HYPPÄÄ KYYTIIN! http://www.humak.fi/wp-content/uploads/2015/08/nuorisoalan-ehkaiseva-paihdetyo.pdf
Normann, M. ja Vuohelainen, E. 2014. Synvinklar på det rusmedelsförebyggande arbetet med unga i Finland. http://www.humak.fi/wp-content/uploads/2015/02/humak_artikkelit_ruo01_3.pdf
Tapio, M. ja Kuula, T. (toim). 2013. Selkenevää, myötätuulta - Ehkäisevä päihde- ja mielenterveystyö nuorisoalalla. http://www.humak.fi/wp-content/uploads/2014/09/humak_selkenevaa_myotatuulta_verkko2_2.pdf
Inkinen, A., Korhonen, J. ja Ruuska, V. 2012. Selvää synergiaa - Eettisesti kantavaa päihdekasvatusta http://www.humak.fi/wp-content/uploads/2014/09/humak_selvaa_synergiaa_verkko.pdf
Karahvi

Karahvi
Karahvi on pullomainen lasi- tai kristalli­astia, joka suippenee kaulaa kohti. Karahvissa säilytetään ja siitä tarjoillaan erilaisia juomia, esimerkiksi vettä tai viiniä. Karahviviiniksi sanotaan ravintoloissa karahvista tai kannusta tarjottavaa, yleensä halpaa, viiniä.
Karahvi on joskus tapana laittaa tarjolle koristeelliseen niini- tai kaislakoriin.
Aiheesta muualla

Kuvia tai muita tiedostoja aiheesta Karahvi Wikimedia Commonsissa
Proudin oireyhtymä

Proudin oireyhtymä on X-kromosomissa periytyvä synnynnäinen oireyhtymä, jota aiheuttavat useat ARX-geenin mutaatiot. Se aiheuttaa yksilöllisesti vaihtelevan oirekuvan, jolle kuitenkin tyypillisiä ovat virtsa- ja sukupuolielinten poikkeavuudet, spastisuus, aivokurkiaisen puuttuminen, kehitysvamma ja neurologiset ongelmat. Proudin oireyhtymä aiheuttaa oireita pääasiassa miespuolisilla, ja tyypillisesti miespuolisten potilaiden oireet ovat vaikeammat kuin naispuolisten potilaiden oireet ilmetessäänkin.
Proudin oireyhtymä aiheuttaa usein jo raskauden ajan tutkimuksissa havaittavissa olevan poikkeavan kehityksen. Varhaislapsuudessa voivat ilmetä mikrokefalia ja pituuskasvun hidastuminen. Kehitysvamma, epilepsia ja dystonia ovat tyypillisiä. Kehitysvammaisuus usein ilmenee miespuolisilla vaikea-asteisena. Virtsa- ja sukupuolielinten ongelmina voivat ilmetä erilaiset rakennepoikkeamat, piilokiveksisyys, hypospadia ja munuaisten kehityshäiriö. Proudin oireyhtymään liittyvät osin poikkeavat kasvonpiirteet, kuten hypertelorismi ja suurisilmäisyys. Joskus on kuvattu näköhermon surkastumista, silmävärvettä ja kuulovamma. Lisäksi Proudin oireyhtymään saattaa liittyä skolioosia ja raajakontraktuuria.
Proudin oireyhtymän aiheuttama taudinkuva riippuu sen taustalla olevasta mutaatiotyypistä. Rakennepoikkeavuudet ovat runsaampia ARX-geenin tuottaman proteiinin valmistamisen keskeyttävän mutaation ollessa kyseessä. Proudin oireyhtymän esiintyvyys on tuntematon samoin kuin siitä kärsivien potilaiden elinajanodote. Proudin oireyhtymän hoito on oireenmukaista. Erotusdiagnostiikassa huomioitavia tiloja ovat Ohtaharan oireyhtymä, Westin oireyhtymä, Partingtonin oireyhtymä ja muut X-linkittyneet kehitysvammaoireistot. Jotkin ARX-geenin mutaatiot saattavat myös aiheuttaa pelkän kehitysvammaisuuden ilman laajempaa oireyhtymää.
Kauempana kuin kuu

| Kauempana kuin kuu Ultramariini |
| --- | --- | --- |

Studioalbumin tiedot
 Julkaistu: 25. tammikuuta 2006
 Tyylilaji: indie rock
 Levy-yhtiö: M.dulor
Ultramariinin muut julkaisut
| Kevään ja kesän tähtikuvioita 2005 | Kauempana kuin kuu 2006 | Ydin 2010 |
Kauempana kuin kuu on hämeenlinnalaisen Ultramariini-yhtyeen tupla-EP, joka ilmestyi 25. tammikuuta 2006. Se sisältää kuusi uutta kappaletta ja kuusi remix-versiota Kevään ja kesän tähtikuvioita -albumin kappaleista.
Kappaleet

Kaikki sanat Ville Aalto, kaikki sävellykset Ultramariini.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Haamukirjoittaja | 2.27 |  |  |  |  |  |  |  |
| 2. | Me olemme koskettaneet tähtiä | 5.57 |  |  |  |  |  |  |  |
| 3. | Koirat juoksevat vapaina | 3.41 |  |  |  |  |  |  |  |
| 4. | Sairaalat muistavat | 3.34 |  |  |  |  |  |  |  |
| 5. | Eläimet valtateiden laidoilla | 3.49 |  |  |  |  |  |  |  |
| 6. | Kaiken tämän jälkeen tunnen vielä jotakin | 3.16 |  |  |  |  |  |  |  |
| 7. | Ikuisesti (Viola-remix)  | 4.06 |  |  |  |  |  |  |  |
| 8. | Vain sinä huomaat sen (Phuzy-remix)  | 4.02 |  |  |  |  |  |  |  |
| 9. | Huominen, tulisitpa nopeasti (Arttu Tolonen -remix)  | 3.57 |  |  |  |  |  |  |  |
| 10. | Suudelma (JVA-remix)  | 3.42 |  |  |  |  |  |  |  |
| 11. | Talven viimeinen päivä (Wojciech-remix)  | 3.44 |  |  |  |  |  |  |  |
| 12. | Hämmästyttävä muuttuva poika (Knipi-remix)  | 2.55 |  |  |  |  |  |  |  |
Kappaleessa 2 saksofonia soittaa Heikki Vertanen. Kappaleella 10 laulaa Iisa.
Ptolemaios V

Ptolemaios V
Ptolemaios V Epifanes (n. 209–181 eaa.) oli Egyptin faarao vuosina 204–181 eaa. Hänen syntymäaikansa oli tiettävästi 9. lokakuuta 210 eaa. Hän oli Ptolemaios IV:n ja tämän sisaren Arsinoe III:n poika, joka nousi Egyptin valtaistuimelle viisivuotiaana. Hänen aikanaan tehtiin Rosettan kivi.
Ptolemaios V:n aikana noin vuonna 205 eaa. Seleukidien kuningas Antiokhos III Suuri ja Makedonian Filippos V tekivät salaisen sopimuksen, jotta voisivat jakaa Ptolemaiosten omistuksen. He kävivät Ptolemaios V:n joukkoja vastaan taistelun, jonka perusteella saivat haltuunsa Ptolemaioksilta heidän valtakuntansa Aasian puoleisen osan. Ptolemaios V:n aikana riehuivat myös Egyptissä sisäiset riidat Ylä- ja Ala-Egyptin välillä.
| 0 | 1 | 2 | 3 |
| --- | --- | --- | --- |
|   | Edeltäjä: Ptolemaios IV | Faarao   | Seuraaja: Ptolemaios VI |
Kaucminden kartano

Kaucminden kartano
Kaucminden kartano (saks. Gut Kauzminde/Kauzmünde) on kartano historiallisella Zemgalen alueella Latviassa.
Historia

Kartanon ensimmäiset osat on rakennettu noin vuonna 1459. Sitä on jälleenrakennettu 1780-luvulla kreivi Peter Ludwig von der Pahlenin toimesta, talon suunnittelijana toimi jälleenrakennuksen aikana tanskalainen arkkitehti Severin Jensen. Kartanoa on rakennettu eri aikakausina rakennusta jatkamalla ja rakenteita yhdistelemällä, ja se valmistui kokonaisuudessaan vuonna 1912. Rakennus on puolikuunmuotoinen ja kompleksia kutsutaan Kaucminden palatsiksi. Kartano toimi aikanaan Von der Pahlen-suvun asuinpaikkana, Peter Ludwigin toimiessa kenraalikuvernöörinä. Vuoden 1920 maareformiin saakka kartano pysyi Pahlen-suvun omistuksessa. Ennen toista maailmansotaa kartanossa toimi mm. taloustieteellinen instituutti vuosina 1923-1943 sittemmin rakennus on toiminut sairaalana, päiväkotina ja maatalousoppilaitoksena. Kaucminden kartano on ollut historiallisesti merkittävä rakennus ja se on luokiteltu kansalliseksi kulttuuriperintökohteeksi vuonna 1998.
Planetaarinen geologia

Geologi ja NASA:n astronautti Harrison Schmitt keräämässä kivinäytteitä Kuun pinnalta Apollo 17-lennon aikana.
Planetaarinen geologia eli astrogeologia on tieteenala, joka tutkii planeettojen, kuiden ja asteroidien pinnanmuotoja ja koostumusta pyrkien selvittämään Aurinkokunnan kappaleiden historiaa, rakennetta sekä niitä muokkaavia prosesseja. Käytännön tutkimus perustuu pitkälti avaruusluotainten ottamiin kuviin ja niiden tekemiin geofysikaalisiin mittauksiin.
Suomessa planetaarista geologiaa tutkitaan ainakin Oulun yliopiston tähtitieteen laitoksella.
Aiheesta muualla

Planetologian ryhmä - Oulun yliopisto (Arkistoitu – Internet Archive)
Planetary geology (englanniksi)
The planets after formation (englanniksi)
Ptolemaios IX

Ptolemaios IX Soter II (m.kreik. Πτολεμαίος Σωτήρ Λάθυρος, kuoli vuonna 80 eaa.) lisänimeltään Lathyros (”kikherne”) oli Egyptin faarao vuosina 116–107 eaa. ja 88–81 eaa. Hän oli Ptolemaiosten hallitsijasuvun jäsen. Hänen isänsä oli Ptolemaios VIII ja hänen äitinsä oli Kleopatra III.
Ennen kuolemaansa Ptolemaios VIII toivoi, että Kleopatra III hallitsisi yhdessä jonkun heidän poikansa kanssa. Kleopatra III olisi halunnut valita Ptolemaios X Aleksanterin, mutta joutui etupäässä aleksandrialaisten painostuksesta valitsemaan Ptolemaioksen hallitsijakumppanikseen. Ptolemaios IX nai siskonsa Kleopatra IV:n, mutta Kleopatra III pakotti heidät eroamaan ja järjesti uuden avioliiton Ptolemaioksen ja tämän nuoremman siskon Kleopatra Selene I:n kanssa.
Noin vuonna 107 eaa. Kleopatra III syrjäytti poikansa ja väitti, että tämä oli aikonut murhata hänet. Ptolemaios pakeni Kyprokselle. Samalla Ptolemaios Aleksanteri palasi Egyptiin hallitsemaan äitinsä kanssa. Kleopatran kuoleman jälkeen – eräiden lähteiden mukaan Ptolemaios Aleksanterin murhattua hänet – aleksandrialaiset syrjäyttivät Ptolemaios Aleksanterin ja Ptolemaios IX sai palata Egyptiin. Ptolemaios IX hallitsi Egyptiä kuolemaansa asti vuonna 80 eaa. Ptolemaioksen jälkeen Egyptiä hallitsi kuukauden ajan hänen tyttärensä Berenike III. Ptolemaios X Aleksanterin poika Ptolemaios XI Aleksanteri II, murhasi kuitenkin pian Bereniken.
Puhelinliittymä

Puhelinliittymä on liittymä, joka mahdollistaa puhelimen käytön. Puhelinliittymiä myyvät puhelinoperaattorit. Puhelinnumero on yleensä ainakin aluksi sidoksissa puhelinliittymään. Nykyään on myös palveluita, joiden avulla puhelinnumeron pystyy säilyttämään, vaikka käyttäjä vaihtaisikin puhelinliittymäänsä.[lähde? ]
Matkapuhelinliittymissä on verkkoteknisistä syistä yleensä enemmän kilpailua kuin lankapuhelinliittymissä. Monilla alueilla johtavalla lankapuhelinoperaattorilla voi käytännössä olla jopa monopoli liittymien tarjoamiseen.
Katie Taylor

| Mitalit | Mitalit | Mitalit |  |
| --- | --- | --- | --- |
|  Katie Taylor vuoden 2012 kesäolympialaisissa  |  Katie Taylor vuoden 2012 kesäolympialaisissa  |  Katie Taylor vuoden 2012 kesäolympialaisissa  |  |
Maa:  Irlanti
Naisten nyrkkeily
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | kevytsarja |  |
| MM-kilpailut  | MM-kilpailut  | MM-kilpailut  |  |
|  Kultaa | New Delhi 2006 | kevytsarja |  |
|  Kultaa | Ningbo 2008 | kevytsarja |  |
|  Kultaa | Barbados 2010 | kevytsarja |  |
|  Kultaa | Qinhuangdao 2012 | kevytsarja |  |
|  Kultaa | Jeju 2014 | kevytsarja |  |
|  Pronssia | Astana 2016 | kevytsarja |  |
| Euroopan kisat  | Euroopan kisat  | Euroopan kisat  |  |
|  Kultaa | Baku 2015 | kevytsarja |  |
| EM-kilpailut  | EM-kilpailut  | EM-kilpailut  |  |
|  Kultaa | Tønsberg 2005 | kevytsarja |  |
|  Kultaa | Varsova 2006 | kevytsarja |  |
|  Kultaa | Vejle 2007 | kevytsarja |  |
|  Kultaa | Mykolajiv 2009 | kevytsarja |  |
|  Kultaa | Rotterdam 2011 | kevytsarja |  |
|  Kultaa | Bukarest 2014 | kevytsarja |  |
| EU-mestaruuskilpailut   | EU-mestaruuskilpailut   | EU-mestaruuskilpailut   |  |
|  Kultaa | Liverpool 2008 | kevytsarja |  |
|  Kultaa | Pazardžik 2009 | kevytsarja |  |
|  Kultaa | Keszthely 2010 | kevytsarja |  |
|  Kultaa | Katowice 2011 | kevytsarja |  |
|  Kultaa | Keszthely 2013 | kevytsarja |  |
Katie Taylor (s. 2. heinäkuuta 1986 Bray) on irlantilainen amatöörinyrkkeilyn olympiavoittaja, maailmanmestari, Euroopan-mestari, entinen jalkapalloilija ja nykyinen ammattinyrkkeilijä. 162 senttimetriä pitkä Taylor kilpaili amatöörinä 60-kiloisten sarjassa eli kevytsarjassa ja ammattilaisena ylemmässä höyhensarjassa.
Ura > Ura nyrkkeilijänä

Taylor saavutti olympiakultaa kevytsarjasta vuoden 2012 kesäolympialaisista Lontoosta voittaen finaalissa Venäjän Sofija Otšigavan. Hän toimi olympialaisten avajaisissa myös Irlannin lipunkantajana. MM-kilpailuista Taylorilla on viisi kultaa ja yksi pronssi, kaikki kevytsarjasta.
Vuoden 2015 Euroopan kisoista Taylor voitti kultaa kevytsarjasta. EM-kilpailuista hänellä on kuusi kultaa ja EU-mestaruuskilpailuista viisi kultaa.
Rio de Janeiron kesäolympialaisissa 2016 Taylor arvottiin suoraan puolivälieriin, jossa hän hävisi hajaäänituomiolla (37–39, 38–38*, 39–37) suomalaiselle Mira Potkoselle ja putosi harvinaislaatuisesti kokonaan mitalisijoilta. Taylor ilmoitti marraskuussa 2016 siirtyvänsä ammattilaiseksi ja kohtaa ensimmäisessä ylemmän höyhensarjan ammattilaisottelussaa puolalaisen Karina Kopinskan 26. marraskuuta 2016 Lontoossa.
Ura > Ura jalkapalloilijana

Taylor on myös pelannut jalkapalloa Irlannin korkeimmalla sarjatasolla. Hän kuului myös Irlannin naisten jalkapallomaajoukkueeseen vuosina 2006–2009. Taylor teki 11 pelaamassaan maaottelussa kaksi maalia. Pelipaikaltaan hän oli keskikenttäpelaaja ja hyökkääjä.
Aiheesta muualla

Kuvia tai muita tiedostoja aiheesta Katie Taylor Wikimedia Commonsissa
| luettelo ammattinyrkkeilyotteluista boxrec.comissa
Puhelin (täsmennyssivu)

Puhelin on:
puhelin, tietoliikennelaite
Puhelin, Gian Carlo Menottin ooppera (1947)
Puhelin, Don Siegelin ohjaama elokuva (1977)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Puhelin”, voi hakea sivunnimihaulla, laajalla sivunnimihaulla tai tekstihaulla.
Pohjanmaan kautta

| Pohjanmaan kautta |
| --- | --- |
Tyyli:  maalaiskomedia
Kestoaika:  30 min
Perustuu:  elokuvatrilogiaan Muistoseurat (2017–2020)
Alkuperämaa:  Suomi
Alkuperäiskieli:  suomi
Verkko:  Alfa-tv
Esitetty:  27.9.2022 –
Tuotantokausia:  1
Jaksoja:  9
Tuotanto
Ohjaaja(t):  Katja Kujala Jukka Mäkinen
Käsikirjoittaja(t):  Leea Keto
Kuvaaja(t):  Pekka Pohjoispää
Tuotantoyhtiö(t):  Järvilakeuden kansalaisopisto
Pohjanmaan kautta on Alfa-tv:n syksyllä 2022 esittämä yhdeksänosainen komediasarja, joka on leikattu amatöörivoimin ja minimibudjetilla tehdyistä kolmesta lyhytelokuvasta Muistoseurat: komedia eteläpohjalaisista (2017), Muistoseurat 2: Anteron aarteen jäljillä (2018) ja Muistoseurat 3: Haaveita ja harha-askelia (2019), jota venytettiin lisäkuvauksilla kesällä 2020 pitkän näytelmäelokuvan mittaiseksi ”versioksi 3.5”. Tarinat on tuottanut Evijärvellä, Kauhavalla ja Lappajärvellä toimiva Järvilakeuden kansalaisopisto ja käsikirjoittanut sen rehtori Leea Keto. Toisena ohjaajana on ollut maalaiskomediasarjojen erikoismies Jukka Mäkinen.
Sarjan ensimmäinen jakso ensiesitettiin tiistaina 27. syyskuuta ja viimeinen tiistaina 22. marraskuuta 2022, muutamaa päivää ennen kuin Alfa-tv:n emoyhtiö ilmoitti konkurssihakemuksesta ja kanavan lopettamisesta.
Juoni

Eteläpohjalainen Antero on kuollut epäselvissä olosuhteissa venetsialaisten eli kesämökkikauden päättäjäisten aikaan. Hänen ystävänsä Pena ja Kale päättävät seuraavana kesänä toteuttaa Anteron muistoksi tämän pitkäaikaisen haaveen ajaa Kauhavan lentokentän juhannusjuhlille hienolla limusiinilla. Matkaan lähdetään pakettiauton rämällä, ja mukaan tulee muitakin kyydittäviä, kuten muuan oululainen runoilija Torsti. Myöhemmissä jaksoissa Anteron jäämistöstä löytyy salaperäinen aarteesta vihjaileva kirje, jonka perusteella leski Maire ja velipoika Kale lähtevät etsintöihin Lappajärven suunnalle. Kyytiin tulee myös varjoliitäjä Uskoon ihastunut äitee-Lempi, ja monien kommellusten jälkeen seurue pääseekin aarteen jäljille.
Aiheesta muualla

Muistoseurat (2017) Elonet.
Muistoseurat (2017) Internet Movie Databasessa (englanniksi)
Anteron aarteen jäljillä (2018) Internet Movie Databasessa (englanniksi)
Haaveita ja harha-askelia (2019) Internet Movie Databasessa (englanniksi)
Kauhavanjoki

| Kauhavanjoki |
| --- | --- |
 Kauhavanjoki kuvattuna Luusansillalta, Kosolasta talvella
Alkulähde:  Kauhajärvi, Lapua
Laskupaikka:  Lapuanjoki, Lapua
Maat:  Suomi
Pituus:  40 km
Kauhavanjoki on pääasiassa Kauhavan kunnan alueella virtaava joki. Se alkaa Kauhavan ja Lappajärven raja-alueilla sijaitsevilta soilta sekä Kauhajärvestä. Joen toinen haara, Hirvijoki, alkaa Alajärven ja Lapuan rajalta, Hirvijärveltä. Noin 40 kilometriä pitkä joki laskee Lapuanjokeen. Kauhavanjoessa on kaikkiaan kahdeksan merkittävää koskea: Karinkoski, Huhmarkoski, Saarikoski, Komppelikoski, Ylitalon koski, Jylhänkoski, Kalliokoski ja Hemminginkoski.
Power Macintosh 8100

Power Macintosh 8100 käytti Quadra 800 -mallin koteloa.
Power Macintosh 8100 on Apple Computerin 14. maaliskuuta 1994 julkaisema tietokone. Mallia myytiin Japanissa nimellä Power Macintosh 8115 ja siitä oli AWS-versio nimeltä Apple Workgroup Server 8150 ja multimediaversio nimeltä Power Macintosh 8100AV. Power Macintosh 8100 otti Quadra 800-tietokoneen paikan suorituskyvyltään raskaan sarjan Macintosh-koneiden joukossa. Laitteen seuraajaksi tuli Power Macintosh 8500, viimeisen 110 MHz:n suorittimella varustetun 8100-mallin valmistaminen lopetettiin 14. lokakuuta 1995.
Tekniset tiedot

80, 100 tai 110 MHz:n PowerPC 601 -suoritin
8 Mt:n keskusmuisti, laajennettavissa 264 Mt:n saakka (80 ns 72-pin SIMM)
3 NuBus-korttipaikkaa
PDS-laajennuspaikka, jossa 2 Mt:n muistilla varustettu näytönohjain
käyttöjärjestelmä: System 7.1.2 – Mac OS 9.1
Power Macintosh 8100AV sisälsi äänen ja videon käsittelyyn tarvittavat liitännät, mutta näyttömuistin määrää ei voinut päivittää. Perusmallin PDS-kortilla olevaa näyttömuistia saattoi lisätä 4 Mt:n saakka.